નવસારી ગ્રામ્ય પોલીસને શીતલ હત્યા કેસમાં કેટલાક મહત્ત્વના પુરાવા હાથ લાગ્યા છે. આ કેસમાં આરોપીની સંડોવણીના પોલીસને સબળ પુરાવા મળી આવ્યા છે. જેમાં અટક કરેલા આરોપીના સીડીઆર (કોલ ડિટેઈલ રેકોર્ડ) જોતા આરોપીની હાજરી ગુનાવાળી જગ્યાએ જણાઈ આવી છે. ઉપરાંત મૃતક શીતલના મોબાઈલની લૂંટ પણ આરોપીએ કરી હતી. તે મોબાઈલ લઈ આરોપી કબીલપોરમાં એક દુકાને લોક ખોલવા માટે તેમજ સીમકાર્ડ કાઢવા માટે વપરાતી સ્ટીલની પીન લેવા ગયો હતો. મોબાઈલની દુકાન ધરાવનાર દુકાનવાળાને પૂછતાછ કરતા જે મોબાઈલ આરોપી લઈને આવ્યો હતો તે મૃતકનો હતો તેવું દુકાનદારના નિવેદન પરથી પ્રસ્થાપિત થઈ ચૂક્યું છે.